

РЕПУБЛИКА СРБИЈА

Основна школа „Ђура Јакшић“

Орешковица

Број: 591

Датум:05.07.2019.

На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/2017) и члана 163. стаб 1. тачка 7. Статута ОШ „ЂУРА ЈАКШИЋ“ Орешковица, дана 5.7.2019. године, Школски одбор донео је следећи:

**ПРАВИЛНИК**

**О НАГРАЂИВАЊУ НАСТАВНИКА И УЧЕНИКА ЗА ПОСТИГНУТЕ РЕЗУЛТАТЕ НА ТАКМИЧАЊИМА**

**Члан 1.**

Овим правилником У Основној школи „Ђура Јакшић Орешковица уређују се награде наставницима и ученицима за постигнуте резултате на такмичањима у току једне школске године.

**Члан 2.**

Награде се додељују за један најбоље остварен резултат у највишем рангу такмичања, без обзира на број ученика који су учествовали на такмичању и број места која су заузели на такмичању.

**Члан 3.**

Наставник добија новчану накнаду у процентуалном износу на просечну зараду запослених у школи у месецу пре додељивања награде и то:

**1.Републичка такмичања**

**I место -50% просечне нето зараде остварене у установи;**

**II место -40% просечне нето зараде остварене у установи;**

**IIIместо -30% просечне нето зараде остварене у установи.**

**2.Окружна такмичања:**

**I место 20% просечне нето зараде остварене у установи;**

**II место 15% просечне нето зараде остварене у установи;**

**III место 10% просечне нето зараде остварене у установи.**

**За учешће ученика на републичком нивоу, наставник добија новчану награду у рангу за III место на окружном такмичању.**

Напомена: ове награде ће се исплаћивати у складу са финансијским могућностима школе.

Награде ће се наставницима и ученицима додељивати на Дан школе.

**Члан 4.**

Награде ученицима се додељују за један најбоље остварен резултат у рангу такмичања, без обзира на број учествовања.

Ученици се награђују:

**1.Републичка такмичања:**

**I место -100% плаћена вишедневна екскурзија и поклон у вредности 100% од вредности екскурзије (или уџбеници);**

**II место -80% плаћена вишедневна екскурзија и поклон у вредности 100% од вредности екскурзије (или уџбеници);**

**III место -50% плаћена вишедневна екскурзија и поклон у вредности 100% од вредности екскурзије (или уџбеници).**

**2.Окружна такмичања:**

**I место -100% плаћена вишедневна екскурзија и поклон у вредности 100% од вредности екскурзије (или уџбеници);**

**II место -80% плаћена вишедневна екскурзија и поклон у вредности 80% од вредности екскурзије (или уџбеници);**

**III место -50% плаћена вишедневна екскурзија и поклон у вредности 50% од вредности екскурзије (или уџбеници);**

**За учешће на републичком такмичању, ученик добија новчану награду у рангу за IIIместо на окружном такмичању.**

Напомена: Обезбеђивање наведених награда ученицима ће зависити од тренутне финансијске могућности школе и прилагођаваће се истој.

У случају обезбеђивања истих од спонзора и донатора могуће је обезбеђивати и други вид награда.

**За постигнуте резултате на екипним такмичањима, као награде ће бити додељивани спортски реквизити, зависно од наставног предмета, постигнутог успеха и ранга такмичања.**

**Члан 5.**

Награде наставницима и ученицима додељује Школски одбор (или спонзори и донатори ) на основу писмене евиденције о постигнутим резултатима у току школске године коју води директор школе.

**Члан 6.**

Овај правилник ступа на снагу осмог дана од дана објављивања на огласној табли.

ПРЕДСЕДНИК ШКОЛСКОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Далибор Пајкић)

Објављено на огласној табли дана 5.7.2019. године.